Ærgerligt at man skal give mindst 1 stjerne :( 
Jeg er rystet, og kan næsten ikke beskrive med ord, hvor utilfreds og røvrendt jeg føler mig. I januar 2012 købte jeg en macbook pro hos Elgiganten i Gentofte. En meget overbevisende medarbejder forklarede mig, at det var smart at forsikre min computer med en såkaldt "tryghedsaftale" hvor jeg for kun 1500 ,- (husker jeg det som - det er trods alt noget tid siden) havde forsikring på min computer i 2 år, og i modsætning til købeloven, dækker den såkaldte tryghedsaftale (i følge elgiganten) alle uheld og uforudsete hændelser - med andre ord, tryghedsaftalen burde gælde alle selvforskyldte uheld, eksempelvis hvis man spilder vand i sin computer eller taber den. I følge medarbejderen jeg snakkede med skulle jeg blot komme ind i en butik med min computer hvis noget var galt, og de ville omgående sende den til reparation - hvor han forsikrede mig om at der højest ville gå 3-4 dage før man fik computeren igen, og hvis skaderne var slemme eller forekom igen ville man øjeblikkeligt få en splinterny computer af den nyeste akutelle model. DETTE VAR IKKE TILFÆLDET. 
Jeg har aldrig oplevet noget lignende, og jeg går i gymnasiet og er MEGET afhængig af min computer. Jeg har lige fået min computer tilbage fra reparation for 5. gang (!!!!!!!) og efter blot 2 dage er der endnu engang noget galt med den. Alle gange computeren har været til reparation er der mindst gået 2 uger, i 2 af tilfældene endda måneder, og måden jeg er blevet behandlet på i butikken er nærmest til at kaste op over......
Det er kun 2 af fejlene jeg selv har været skyld i, de resterende fejl er noget Elgigantens såkaldte "mac eksperter" har forårsaget, eller hvem det nu er de får til at "reparere" deres kunders ødelagte computere. Eksempelvis kunne jeg ikke få nogle cd'er ind og ud af min computer, da cd tingen (som jeg ikke kan huske hvad kaldes på stående fod) man putter cd'erne ind i var bøjet, og jeg afleverede den derfor. Dette var første gang, og efter 3-4 gange nu er den første fejl endnu ikke repareret, plus at endnu flere fejl som elgiganten har forårsaget er opstået. De skfitede en masse ting ud da nogle af mine knapper skulle udskiftes - og pludselig (spørg mig ikke hvorfor) kunne min computer ikke oplade! de havde ødelagt dens evne til at modtage strøm (hvis man kan sige det) for der var intet i vejen med min oplader (eller de 10 andre jeg forsøgte at oplade den med). Denne "anmeldelse er skrevet meget hurtigt og er selvfølgelig farvet af min ophidselse, så jeg beklager eventuelle stavefejl og sproget ind imellem, men vil blot understrege og opfordre alle til - til trods for Elgigantens lokkende priser - at købe jeres macbooks (kan ikke sige om der er problemer med reparationen af andre produkter) i andre butikker! servicen er elendig. Personligt køber jeg aldrig noget i Elgiganten igen. 1 stjerne er langt over niveauet på servicen jeg har modtaget. Hilsen Mathias.

Og det skal siges at jeg under hele forløbet har opført mig helt stille og roligt - samt været forstående overfor hvad jeg har fået fortalt af medarbejderne jeg har henvendt mig til, men ikke mere. Jeg føler ikke at jeg bør finde mig i det her, og er også overbevist om det heller ikke er meningen. Jeg har desuden læst et par anmeldelser igennem, hvor nogle fortæller om oplevelser, hvor medarbejdere har hentydet til at kunderne lyver, og at der intet er galt med deres ødelagte produkter. Dette har jeg efterhånden også prøvet et par gange!!! Der er endda kommet en medarbejder direkte hen til mig en af de 5-6 (!!) gange jeg har været nede og aflevere min computer, og spurgt om jeg bevidst ødelægger min computer for at udnytte min tryghedsaftale i håb om at få en ny computer! undskyld mig, men HVAD er meningen? at beskylde jeres kunder for at lyve? jeg er nærmest rystet....... hold da op